पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. १८ अप्रैल से भगोड़े कांस्टेबल बसंत ने शुक्रवार देर रात सेक्टर-17 में इंस्पेक्टर सुच्चा सिंह का कत्ल कर दिया और होमगार्ड जतिंदर को जख्मी। फिर बसंत पुलिस की जिप्सी लेकर भाग निकला। बसंत वही कांस्टेबल है, जिसने 18 अप्रैल को सोनीपत में सरिता के पति और सास की सरकारी एसएलआर से गोली मारकर हत्या कर दी थी। देर रात बसंत और सरिता सेक्टर-17 में थे, जहां सुच्चा सिंह ने उनसे पूछताछ की। वह दोनों को जिप्सी में बैठाकर थाने ले जाने लगे तो बसंत ने पीछे से चाकू से वार किए। सुबह पीजीआई में सुच्चा सिंह की मौत हो गई।
नाम पूछने पर भड़का, किया चाकू से हमला
नाइट चेकिंग के दौरान मैं और इंस्पेक्टर साहब जिला अदालत पहुंचे। वहां अंधेरे में लड़का-लड़की बैठे थे। साहब ने लड़का-लड़की से पूछा क्यों खड़े हैं। कहने लगे कि बस पकडऩी है सुबह। साहब ने कहा कि बस पकडऩी है तो बस स्टैंड जाओ, रात को कोई भी हादसा हो सकता है। उन्हें कहा कि जिप्सी में बैठो बस स्टैंड छोड़ देते हैं। दोनों जिप्सी में बैठ गए।
उनसे नाम-पता पूछा, तो लड़का भड़कने लगा, नाम नहीं बताया। इंस्पेक्टर साहब को शक हुआ, कहा कि पहले थाने ले चलो। इन्हें वेरिफाई करते हैं। इस पर उसने पहले इंस्पेक्टर साहब पर चाकू से वार किए फिर मुझ पर। पहले लड़की कहती रही- बंटी न मार। बाद में वह भी उसके साथ लग गई। हम जिप्सी से नीचे उतरे, मैंने आवाजें भी लगाईं। संतरी नहीं आया और लड़का जिप्सी ले भागा। मैंने कंट्रोलरूम को फोन कर जानकारी दी। सुबह मुझे बसंत और सरिता की फोटो पुलिस ने दिखाई, दोनों वही थे।
-जतिंदर सिंह
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn